Miller ble olympisk mester i stavsprang under OL 1932 i Los Angeles. Han vant med et hopp på 4,31 som var ny olympisk rekord med 11 centimeter. Shuhei Nishida fra Japan ble sølvmedaljør med 4,30 og amerikaneren George Jefferson ble bronsemedaljør med høyden 4,20. Favoritten William Graber kom på fjerdeplass, han hadde satt ny verdensrekord før lekene, 16. juli 1932, med 4,37 – en forbedring av Lee Barnes tidligere rekord med hele sju centimeter.